219 
bebudet at skulle skee ved den endelige, forud for Trykningen 
gaaende Revision. 
Kjøbenhavn den 15de November 1867. 
J. J. A. Worsaae. P. G. Thorsen. J. L. Ussing.» 
Affatter. 
Klassen sluttede sig til Betænkningen og vedtog at foreslaae 
Selskabet at understøtte Værket med et Beløb af 1400 Rd., 
fordelte efter Selskabets Leilighed paa to eller tre Aar, imod at 
Forfatteren til Selskabets Raadighed afgav 60 Exemplarer. Dette 
Forslag gik nu til Kassecommissionen. 
Dr. phil. C. F. Lutken, Assistent ved det zoologiske Mu- 
seum, havde til Selskabet indsendt en Afhandling i Ato (paa 64 
tætskrevne Sider): Addztamenta ad historiam Ophvuridarum III. 
med Begjæring om at Selskabet vilde optage den i dets Skrifter 
som en Slags Fortsættelse af eller Tillæg til hans tvende tid- 
ligere under samme Titel i Skrifterne optagne Afhandlinger. 
Denne tredie Afdeling var kun ledsaget af nogle faa Figurer, 
som Forf. havde troet maaskee hensigtsmæssigst kunde udføres 
i Træsnit, da de ikke vare tilstrækkelige til at fylde en Tavle. 
Selskabet nedsatte en Comitee i Anledning af denne Afhandling, 
bestaaende af Etatsraad Bendz, Professor Steenstrup, og 
Professor Reinhardt. 
Pastor Joh. Kok ansøgte i en Skrivelse hos Selskabet om 
en Understøttelse til Udgivelsen af tredie Deel af hans Værk 
»det danske Folkesprog i Sønderjylland», som vil komme til at 
omfatte de sønderjydske Ordsprog med Angivelse af de Egne, 
hvor ethvert forekommer, og med Jævnførelse med oldnordiske, 
svenske, norske og danske Ordsprog. Dette Andragende over- 
gaves til den historiske Classe. 
Secretæren fremlagde og gjorde opmærksom paa flere af 
de i Ferien modtagne Værker og Skrivelser, iblandt disse sidste 
Indbydelserne til det aarlige tydske Naturforskermøde og til den 
internationale Congres i Florents. De paa Boglisten nævnte 
im 
